open-index/open-wikipedia-markdown huggingface dataset:
Charles Erskine of Kellie

**Charles Erskine of Kellie** (skotsk-italiensk, født 13. februar 1739 i Roma i Italia, død 20. mars 1811 i Paris) var en av den katolske kirkes kardinaler. Han var tilknyttet Den romerske kurie. Da franskmennene invaderte Roma i 1808 ble han holdt i forvaring i Quirinalpalasset sammen pave Pius VII, og da paven ble tatt til fange fikk Erskine gå fri, men all hans eiendom ble konfiskert. Han ville ha levd i total fattigdom dersom ikke hans protestantiske slektninger på farssiden hadde støttet ham. I 1810 tvang keiser Napoleon ham til å reise til Frankrike trass i hans svake helse. Han overvar keiserens borgerlige vielse, men holdt seg unna den religiøse seremonien den følgende dag.

Han ble kreert til kardinal av pave Pius VII i februar 1801. Han ble aldri ordinert.

## Referanser


## Eksterne lenker
* Biografi på The Cardinals of the Holy Roman Church
Quenya

**Quenya** er et kunstig språk som J.R.R. Tolkien oppfant som en del av sitt univers Midgard. Det er språket til de alvene som dro til Valinor i det tidlige Første Tideverv, og til noen av de alvene som vendte tilbake til Midgard senere. Språket er inspirert av og ligner litt på finsk i klang og grammatikk, men ikke i ordene. Tolkien nevnte også gresk og latin blant sine inspirasjoner for quenya.

I tredje tideverv har sindarin nesten overtatt for quenya, og quenya eksisterte praktisk talt bare i gamle skrifter, nesten som latin i Europa. Quenya er betegnet som *høyalvisk*, og regnes som et språk for de lærde. 

I motsetning til sindarin har quenya kompliserte bøyingsmønstre. Substantivet bøyes i en serie kasus: nominativ, genitiv, possessiv, dativ, allativ, ablativ, lokativ og instrumentalis. Arkaisk quenya hadde også en egen akkusativ, men den falt senere sammen med nominativsformen. Pronomener opptrer oftest som suffikser lagt til et substantiv eller verb. 

I Tolkiens skrifter kan man finne tusenvis av quenya-ord, og quenya er det av alle hans konstruerte språk som han brukte mest tid på. Imidlertid ombestemte han seg ustanselig om mange detaljer, så selv slike elementære ting som pronomenene eksisterer i en rekke forskjellige versjoner. 

## Se også
* Quenyas historie

## Eksterne lenker
*
Visselhövede

**Visselhövede** [fɪsl̩ˈhøːvədə] er en by i den tyske delstaten Niedersachsen. Den har ca. 11 000 innbyggere (2003).

## Bilder

Fil:Visselhövede alte kirche st johannes.jpg|St. Johanneskirken
Fil:Gedenkstein in Visselhövede IMG 5988.jpg|Minnesmerke
Fil:Ehemalige Honig- und Wachswarenfabrik Sonnentau in Visselhövede IMG 0466.jpg|Den tidligere honning- og voksfabrikken Sonnentau


## Referanser


## Eksterne lenker
*
Rotenburg an der Wümme

**Rotenburg (Wümme)** er en by i den tyske delstaten Niedersachsen og ligger ved elven Wümme. Den har ca. 22 000 innbyggere (2003).

## Bilder

Fil:Rotenburg Paddelwümme.jpg|Elven Wümme
Fil:Rotenburg ev Stadtkirche.jpg|Den evangeliske bykirken
Fil:Rotenburg (Wümme) - Am Pferdemarkt - Pferdebrunnen 05 ies.jpg|Hestefontenen av Claus Homfeld ved hestetorget
Fil:Rotenburg (Wümme) - Goethestraße - Alte Apotheke 01 ies.jpg|Gammelt apotek i Goethestraße
Fil:Rotenburg (Wümme) - Große Straße - Ehlermannsche Speicher 03 ies.jpg|Pakkhuset Ehlermannsche Speicher
Fil:W-1 - Rotenburg Wuemme (0NS) 003.JPG|Krigsminne ved bykirken
Fil:Rotenburg (Wümme) - Große Straße - Rudolf-Schäfer-Haus 01 ies.jpg|Rudolf-Schäfer-huset
Fil:Rotenburg (Wümme) - Große Straße - Parodie auf Paar-oh-die 02 ies.jpg|*Parodie auf Paar-oh-die*, en skulptur av Jürgen Goertz 
Fil:Kartoffeldenkmal in der Altstadt in Rotenburg (Wümme).jpg|Potetskulpturen "Knolli" i gamlebyen


## Referanser


## Eksterne lenker
*
Ginkgoales

**Ginkgoales** er en orden med nakenfrøede planter som bare inneholder en enkelt nålevende art: Tempeltreet *Ginkgo biloba*. De nakenfrøede plantenes slekstre har vært relativt godt forstått lenge, men systematikken over familienivå har vært varierende. Siden divisjoner, klasser og ordner har forskjellige fastsatte endelser i botanikk, henviser både **Ginkgopsida** eller **Ginkgoopsida** (klasse) og **Ginkgophyta** (divisjon) til den samme gruppen.

## Utvikling
Gruppen omfatter fem familier. De hadde sin største artsrikdom fra siste halvdel av jura til tidlig kritt. De var særlig utbredt i Asia, hvor det fante tre familier. Av disse er det bare tempeltrefamilien er fortsatt har levende representanter.

Ginkgoales regnes som nære slektninger av de dekkfrøede plantene. Familien Schmeissneriaceae har frø der griffelen vokste igjen etter befruktning, tilsvarende situasjonen hos dekkfrøede planter. Det er tvil om Schmeissneriaceae tilhører ginkgoene i det hele tatt, eller om Ginkgoales er en parafyletisk gruppe.

## Familier
Indelingen i familier hos ginkgoer er usikker. I de fleste tilfeller har man bare blader å gå på, og i noen tifeller frukter.

*Ginkgoaceae (tenpeltrefamilien)
*† Karkeniaceae
*† Umaltolepidiaceae
*† Yimaiaceae
*† Schmeissneriaceae
* usikker tilhørighet:
**slekten † *[[Sphenobaiera]]*

## Galleri av Ginkgo fossiler
 
File:Ginkgo biloba leaf 01.jpg|Et 6,7&nbsp;cm høyt *Ginkgo biloba*-blad, med bitemerker etter insekter. Klondike fjellformasjonen, Washington. Eocen, 49 millioner år gammelt
File:Ginkgo biloba 01 SR 87-36-02 A.jpg|Et 7&nbsp;cm bredt *Ginkgo biloba*-blad. Klondike fjellformasjonen, Washington. Eocen,  49 millioner år gammelt
File:Ginkgo biloba MacAbee BC.jpg|*Ginkgo biloba*-blad fra MacAbee, British Columbia, Canada. Eocen
File:Ginkgo huttoni.jpg|Fossil av *Ginkgoites huttoni*. Bildet fra Naturalis Museum i Leyden, Nederland.
File:Gingkoites huttoni 1.jpg|Blader av *Ginkgoites huttoni*, Scarborough, England. Midtre jura, ca 165 millioner år gamle


## Referanser


## Eksterne lenker
*
Mel

:*For mannsnavnet, se [[Mel (navn)]]*

**Mel** (eller **mjøl**) er i dagligtale en ingrediens benyttet i matlaging, spesielt brødbaking.  

Mel lages vanligvis av ulike sorter av korn ved å finknuse disse i en mølle. De vanligste korntypene til mel er: hvete, rug, havre, bygg.

Mel malt av korn brukes  til baking av brød, kaker, andre bakevarer og i annen matlaging. Mel av noen kornsorter brukes også til grøt- og vellinglignende retter. Andre stivelsesholdige vekster, vanligvis rotknoller, brukes også til å lage mel av, som for eksempel poteter og jams. Man kan også lage mel av ris, mais, nøtter og fisk (fiskemel).  

## Typer
Det finnes ulike typer av mel, i Norge stort sett inndelt i siktet eller sammalt mel etter hvor stor andel av hele kornet er brukt, såkalt utmalingsgrad. Hele kornet består av  kjernen og skallet, fjernes skallet får man finere melsorter. I norsk siktet mel benytter man 78% av hele kornet, mens de resterende 22% er fjernet, utenlandske melsorter kan ha lavere andel av skallet . I fint eller grovt sammalt mel brukes hele kornet, men kornet er malt forskjellig. Fjerner man deler av skallet reduseres næringsinnhodet (mineraler og vitaminer) og fiberandel. Samtidig får man en finere mer elastisk deig. Helkorn består også av hele kornet med skall, men der er kornene enten bare delvis knust eller ikke i det hele tatt og er dermed ikke mel. 

## Idealmel
**Idealmel** er en type mel som er forholdsvis lite kjent i Norge. På engelsk kalles melet for *Instant flour*. Til forskjell fra annet mel klumper ikke idealmelet seg så lett, og det løser seg fort opp i vann. I baking er ikke idealmel forskjellig fra andre meltyper. Men i formkake-deig og i gjær-deiger trenger det noe mer væske. Idealmel finnes normalt ikke i vanlige norske dagligvarebutikker. 

## Referanser


## Eksterne lenker
*
Noldo

**Noldoene** er et alvefolk fra J.R.R. Tolkiens Midgard. De ble regnet blant eldaene (altså de alvene som valgte å fare til Aman) og hadde Finwë som sin herre. I Aman lærte de mye fra Aulë og ble de dyktigste håndverkere blant alle alver.

Etter at Morgoth og Ungoliant ødela de to trærne som ga lys til Valinor, dro mange av noldoene tilbake til Midgard for å forfølge Morgoth. Morgoth hadde nemlig drept deres herre Finwë og stjålet silmarillene, edelstenene som hadde blitt laget av Fëanor, den største av alle noldoer og Finwës sønn.

På grunn av sitt opprør mot valaene, ble veien tilbake til Aman stengt for dem, og først på slutten av første tideverv fikk de igjen tillatelse til å reise tilbake over havet fra gråhavnene.

Mange av noldoene valgte likevel å bli igjen i Midgard, blant andre Galadriel, Gil-galad og Celebrimbor, sønn av Curufinwë. Den eneste av de nevnte som vendte tilbake til Amen var Galadriel, på slutten av den tredje tidsalder sammen med Ringbæreren og Gandalv
Thingol

**Thingol** eller *Elwe Singollo* (Quenya: Gråkappe, eller også *Elu Thingol* på Sindarin: også Gråkappe) var en fiktiv person fra J.R.R. Tolkiens univers. Han var en av de første alvene som våknet ved sjøen Cuiviénen, og han gjelder som den største alvefyrsten i alle tider. Da alvene dro mot vest møtte han maiaen Melian og ble forelsket i henne. Han befant seg i en rus, men da den var slutt dro han tilbake til sitt folk, giftet seg med Melian og grunnla sammen med henne riket Doriath, og Melian beskyttet det med en trolldom kjent som Melians belte. Thingol og Melian fikk en datter, Lúthien, det vakreste barnet som noensinne hadde gått under solen.

Thingols sverd ble kalt Aranrúth.
Eksplosivhund

**Eksplosivhunder** er hunder som er spesialtrent til å oppdage sprengstoff og andre eksplosive stoffer ved hjelp av luktesans. Slike hunder brukes av politi, militærvesen, tollvesen og andre myndigheter til å forebygge kriminalitet og søke etter eksplosiver.

Slike hunder brukes også av sivile organisasjoner ved anleggsplasser og utbyggingsprosjekter for søk etter sprengstoffrester.

Ulike hunderaser kan benyttes, men schæferhund, belgisk fårehund og labrador retriever er blant de mest brukte.

### Minerydding

I den humanitære mineryddingen brukes blant annet hunder av ikke-statlige organisasjoner, som kan søke over store områder og markere funn av landminer eller udetonerte eksplosiver.

## Bombehunder i Norge
I Norge benyttes eksplosivhunder blant annet av Politiets bombetjeneste og Forsvarets hundeskole.

## Litteratur
* Ensminger, John J. *Police and Military Dogs: Criminal Detection, Forensic Evidence, and Judicial Admissibility*. CRC Press, 2011. ISBN 9781439872390.
* Serpell, James (red.). *Working Dogs: Form and Function*. CABI, 2017. ISBN 9781786390558.

## Referanser
Lúthien Tinúviel

**Lúthien** var datter av alvekongen Thingol og maiaen Melian. Hun var en fiktiv person som levde i J.R.R. Tolkiens Midgard i det første tidevervet. Som datter av en maia var hun også unaturlig vakker og var kjent for sin vakre stemme. Større betydning innenfor Tolkiens historier fikk hun da hun var med på å stjele tilbake en av silmarillene fra kronen til den mørke valaen Morgoth. På grunn av sin store kjærlighet til mennesket Beren, som gav henne det andre navnet Tinúviel, tok hun dødeligheten og grunnla dermed *Halvalvenes* slekt. Lúthien og Berens eneste sønn var Dior, som giftet seg med Nimloth, og de fikk datteren Elwing, som senere ble mor til Elrond og Elros.
Toyota Cressida

**Cressida** var en bilmodell fra japanske Toyota, som ble produsert i årene 1973&ndash;1993 med fire forskjellige modeller. Biler med det samme karosseriet ble solgt som Toyota Mark II, Toyota Chaser og Toyota Cresta i andre land. Cressida som navn ble siste gang brukt i 1992 (1993 i Australia), men karosseriet og navnene Mark II, Chaser og Cresta ble brukt i Japan fram til starten av 2000-tallet. Det ble solgt totalt 353,053 Toyota Cressida i USA.  

## Referanser
Melian

**Melian** var en fiktiv person i Tolkiens univers. Hun var en maia som forelsket seg i alven *Elwe*, bedre kjent som *Elu [[Thingol]]* (Gråkappe), konge av Doriath, og giftet seg med han. Hun la en trolldom om riket som var slik at ingen kunne trenge igjennom hvis ikke hun ville det. Hun ble mor til Lúthien Tinúviel. Navnet *Melian* kommer fra ordet *Melyanna* som på Quenya betyr *kjærlighetsgave*. Etter at Thingol ble drept, reiste hun fra Doriath, og trolldommen hennes mistet sin makt.
Tomasz Sokołowski

**Tomasz «Soko» Sokołowski** (født 1985) er en polskfødt norsk tidligere fotballspiller. Han er sønn av den tidligere polske fotballspilleren Kazimierz Sokołowski.

Sokołowski kom til Norge sammen med sine foreldre i 1991 da faren signerte for Tromsø, og er i dag norsk statsborger. Han var ønsket av både Polen og Norges aldersbestemte landslag, men bestemte seg til slutt for å representere Norge.

## Klubbfotball
### Lyn
Sokołowski spilte sentralt på midtbanen hos Lyn, og spilte fast på laget allerede i ung alder. Sokołowski fikk prøvespilt med Manchester City i 2003. Han debuterte for Lyn som 17-åring, og scoret i sin debutkamp mot Molde. I løpet av sine seks år og 141 seriekamper for Lyn noterte midtbanespilleren seg for 15 mål. Thomasz var en av de sentrale spillerne i en periode på 2000-tallet. 

### Viking
22. desember 2008 signerte Sokołowski en 4-årskontrakt med Viking. Han tok over Nicolai Stokholms plass i Viking.

### Sportsklubben Brann
Den 25. november 2011 signerte Tomasz Sokołowski en treårig avtale med Sportsklubben Brann. Sokołowski kom vederlagsfritt fra Viking. Etter sesongen 2013 ble han erklært uønsket i Brann, og var utleid til Stabæk frem til 15. juli 2014, muligens 1. august.

## Referanser


## Eksterne lenker
*
Forsvarets hundeskole

**Forsvarets hundeskole** (FHSK) har som oppgave å utdanne hunder og hundeførere (ekvipasjer), og å utøve det faglige ansvaret for hundetjenesten i Forsvaret. Skolen ligger på Hauerseter leir ved Sessvollmoen leir i Ullensaker kommune.

Vernepliktige i Hæren og Luftforsvaret kan gjennomføre førstegangstjeneste som hunderøkter eller hundefører.

## Historie
Den norske militære tjenestehundens historie går tilbake til 1944, da Forsvarets sanitet startet trening av sanitetshunder i Sverige. I 1951 tok Forsvaret opp spørsmålet om å bruke hund i vakthold, og trening kom i gang i AR-1's leir i Ski kommune. 

I 1953 ble hundeskolen, etter vedtak i Stortinget, etablert på Rauøy fort utenfor Fredrikstad, for så å bli flyttet til Seiersten fort i Drøbak i 1959. Der lå den inntil 1. juli 2003, da skolen ble relokalisert til Hauerseter leir ved Sessvollmoen garnison.

## Kennel og fasisiliteter
Forsvarets hundeskole har en kennel som sto ferdig til innflyttingen i juni 2003 og har plass for inntil 80 hunder. Fasilitetene inkluderer isolat, veterinærtjeneste, administrasjon og treningsforhold.

## Utdanning og fagområder

* Fagansvar for hundetjenesten i Forsvaret
* Utdanning av personell
* Forvaltning av tjenestehunder

Skolen utdanner følgende kategorier tjenestehunder:
* Narkotikahund
* Søkshund
* Patruljehund

## Referanser


## Eksterne lenker
* Forsvarets hundeskole (FHSK)
Tommy Berntsen

**Tommy Berntsen** (født 18. desember 1973 på Ellingsrud i Oslo) er en norsk fotballtrener og tidligere fotballspiller.

Berntsen var midtstopper og lagkaptein for Lyn i en årrekke. Han har også spilt to kamper for det norske landslaget.

## Tidlig karriere
Berntsen begynte sin karriere i Vålerenga, men klarte aldri å etablere seg på klubbens førstelag, og var deretter innom 2.-divisjonsklubbene Lørenskog og Skjetten før han fikk en ny sjanse på øverste nivå da han ble signert av Lillestrøm i 1998. I LSK fikk Berntsen stor tillit, og sammen med Torgeir Bjarmann dannet han et av Tippeligaens beste midtstopperpar. Han scoret det første målet på nye Aker stadion, et selvmål da LSK tapte 0-4 mot Molde.

I 2001 dro Berntsen til den tyske klubben Eintracht Frankfurt, hvor han spilte tre kamper.

## Lyn
Han returnerte til Norge i 2002 da han ble signert av Lyn. I 2003 fungerte Berntsen sammen med Axel Kolle i en kort periode som spillende trener for klubben.

Tommy Berntsen var en del skadeplaget i sin Lyn-karriere, men fikk likevel med seg mange kamper i løpet av de åtte sesongene han spilte for klubben. Han endte til slutt med 180 kamper for Lyn, hvorav 151 seriekamper.

## Karriere som spiller
(*Sist oppdatert [[21. mai]] [[2009]]*)

 Kun seriekamper.

## Referanser


## Eksterne lenker
* 
* Profil på lynfotball.net
Autogyro

**Autogyro** (eller **autogiro** eller **gyroplan**) er et luftfartøy for som regel en eller to personer. Et autogiro har en vertikal propell som gir fremdrift, og en frittroterende rotor som gir løft. 

Maskinen er avhengig av fart fremover for at rotoren skal produsere løft. Når maskinen  beveger seg igjennom luften, vil rotoren begynne å rotere, og produsere løft. Det hele bygger altså på autorotasjonsegenskapene til en rotor.

Autogiro ble oppfunnet av den spanske flykonstruktøren Juan de la Cierva i 1923. En av fordelene ved autogiro er at den kan fly meget langsomt og ikke trenger noen stor start- eller landingsplass. Ekstra kort startbane kan oppnås ved at rotoren i startfasen tilkobles motoren. 
Autogiro har aldri hatt noen betydning som et befordringsmiddel. Det brukes i dag utelukkende av flyentusiaster. Det segment som maskinen kunne ha erobret er helt og holdent overtatt av helikoptere

## Norskregistrert autogyro

Minst to autogiroer har stått i Norges luftfartøyregister. LN-EAB, en privateid Pitcairn PCA-2, stod oppført i registeret fra 1936. Denne maskinen ble ødelagt på Kjeller i løpet av den tyske okkupasjonen. En annen var Tiedmands Tobakksfabriks Cierva C30A, registrert LN-BAD. Den ble kjøpt i 1934, og brukt i reklamesammenheng før den ble solgt til Hærens Flyvåpen. Der ble den svært lite brukt, og ble snart solgt til Sverige. Denne maskinen sto per 1998 utstilt ved det nasjonale flymuseet på Schiphol lufthavn.

I tillegg er ca. 15 mikrolette gyrokoptre registrert i Mikroflyregisteret som føres av Mikroflyseksjonen i Norges Luftsportsforbund.

## Se også
* Helikopter

## Referanser


## Eksterne lenker
* 
* Pitcairn autogyro
* Autogiro, et glemt kapittel
* Norsk Rotorfly Klubb
Franchising

**Franchising** (fransk, egentlig (avgifts)frihet) er en forretningsmodell hvor en person med en forretningsidé (*franchisor*, «franchisegiver») lisensierer varemerker, produkter og forretningsmetoder til en forretningsutøver (*franchisee*, «franchisetaker») mot en avtalefestet avgift.

Franchising er en metode for distribusjon av helhetlige forretningskonsepter. Dette skjer gjennom et avtalefestet, tidsbestemt partnerskap mellom to selvstendige parter hvor franchisegiver eier, utvikler, tester og dokumenterer et komplett forretningskonsept som hen gir en lokal driver, en franchisetaker, rett til å etablere og drive.

Franchisegiver er forpliktet til å overføre nødvendig kunnskap og gi løpende støtte til franchisetaker i avtaleperioden. Noen franchisegivere krever at bedriften drives som et aksjeselskap, andre ganger ikke. I 2012 ble det i Norge bestemt at kravet til aksjekapital er på  sammenlignet med  som det var tidligere

## Historikk
Franchising begynte i 1860-årene da Singer Sewing Machine Company lot varene sine bli markedsført, solgt og reparert av frittstående næringsdrivende på den amerikanske landsbygda. Disse rettighetsinnehaverne (franchisetakerne) fikk tillatelse til å bruke varemerket Singer og hele konseptet for hvordan Singer drev virksomheten sin. Franchisemodellen slik vi kjenner den i dag ble utviklet av Martha Matilda Harper. Harper hadde i 1930-årene over 500 skjønnhetssalonger (Harper Shops) på verdenbasis drevet etter franchisemetoden. I Harper-konsernet fantes også en franchisesalong i Voldportgaten 70 i Gamle Fredrikstad. Franchising hadde sin største utviklingsperiode på begynnelsen av 1960-tallet i Texas i USA, med hjelp av bedrifter som McDonald's, Kentucky Fried Chicken, Seven Eleven og Avis. Andre kjente franchiseforretninger er ICA såvel som Western Unions telegrafsystem fra jernbanens barndom. I Norge er dagligvarekjeden REMA 1000 eksempel på en virksomhet som rendyrker franchise som forretningsmodell.

## Litteratur
* Nilssen, Børge: *Franchise: 2.utgave Verdiøkende samarbeid mellom selvstendige parter*, Fagbokforlaget, 2008 ISBN 978-82-450-0451-9

## Referanser
Per Ciljan Skjelbred

**Per Ciljan Skjelbred** (født 1987) er en norsk tidligere fotballspiller.

Skjelbred ble høsten 2013 kåret til Bundesligaens 30. beste spiller av avisen *[[Bild]]*. Fra 2004 og frem til 5. august 2011 spilte Skjelbred for .

Skjelbred er gift med Kristina Jørgensen, og sammen har de én sønn og én datter.

## Karriere
### Tidlig karriere
Han startet sin karriere i Sportsklubben Trygg/Lade. Han spilte seg tidlig inn på kretslag og distriktslag, og ble plukket ut til å delta på TV-programmet *[[Proffdrømmen]]* på TV3, hvor vinneren fikk en treningsuke med Liverpool FC. Skjelbred vant denne konkurransen, trente med Liverpool, og fikk tilbud om juniorkontrakt i klubben. Han takket nei til dette tilbudet, og gikk i stedet til Rosenborg Ballklub. Skjelbred har også vært fast inventar på aldersbestemte landslag, og deltok i europamesterskapet for G19-landslag i 2005.

### Rosenborg
Skjelbred ble tatt opp i Rosenborgs A-stall i 2004. Den 26. mai 2004 fikk han sin offisielle A-lagsdebut for Rosenborg mot  i 1. runde i cupen. Han fikk sin Tippeliga-debut som 16-åring mot  den 9. juni 2004. Han undertegnet proffkontrakt med klubben. Skjelbred har gjort seg bemerket med sin gode løpskapasitet, teknikk, blikk for spillet, kombinert med gode pasninger. Per-Mathias Høgmo uttalte en gang at «the sky is the limit» om Skjelbred.

Den 22. mai 2005 fikk Skjelbred rødt kort i kampen mot Molde FK &ndash; og han er med dét den yngste spilleren som noen gang har blitt utvist i den norske toppserien.

Den 23. november 2005 ble han taklet stygt av Olympiakos-spilleren Ieroklis Stoltidis, og var forventet å være borte fra fotballen i lang tid, kanskje seks måneder, ettersom han pådro seg to brudd i leggen. Stoltidis fikk bare gult kort, men dommeren mente i ettertid at han burde fått rødt kort.

I oktober 2007 ble han av det italienske sportsmagasinet Guerin Sportivo rangert som en av verdens 50 største talenter som ikke har fått sitt store internasjonale gjennombrudd.

Den 13. februar 2020 skrev han under en to og et halvt årskontrakt med Rosenborg, og den 30. juni 2020 ble han offisielt klar for Rosenborg. Den 18. november 2022 forlenget han kontrakten med ett år.

Den 6. mai 2023 spilte han sin kamp nummer 300 for  (alle turneringer).

Den 26. november 2023 spilte han sin siste kamp for Rosenborg mot .

### Ranheim
Den 11. desember 2023 skrev han under en ettårsavtale med . Han ble utpekt til kaptein på laget. Den 23. september 2024 skrev han under en ny ettårskontrakt med .

### Landslaget
Den 27. mars 2007 ble han kalt inn som erstatter for Christian Grindheim før s EM-kvalifiseringskamp mot  28. mars. Dette var hans første innkalling til A-landslaget. I den samme kampen fikk han sin landslagsdebut som innbytter for Kristofer Hæstad.

Den 2. september 2014 ble han, av sin gamle RBK-trener Per-Mathias Høgmo, utpekt til ny kaptein for Norge.

Den 22. februar 2017 ønsket ikke lenger Skjelbred å spille for det norske landslaget.

## Referanser




## Eksterne lenker
* 
*  Per Ciljan Skjelbreds profil hos RBK.no 
*  Offisiell statistikk for Rosenborg Ballklub, Per Ciljan Skjelbred
*  Per Ciljan Skjelbreds profil på RBKweb.no
Honningbier

* *[[Apis andreniformis|A. andreniformis]]*
* *[[Apis cerana|A. cerana]]*
* *[[Apis dorsata|A. dorsata]]*
* *[[Apis florea|A. florea]]* 
* *[[Apis koschevnikovi|A. koschevnikovi]]*
* *[[Apis laboriosa|A. laboriosa]]*
* *[[Apis nigrocincta|A. nigrocincta]]*
* *[[Apis nuluensis|A. nuluensis]]* 
* Europeisk honningbie
 

**Honningbier** (*Apis*) er en slekt av vepser som hører til familien langtungebiene. De er særlig ettertraktet for sin fremstilling av honning, og for pollinering. I Norge er verdien av honningproduksjon og pollinering av frukt, bær, oljevekster, m.m. anslått til henholdsvis 100 mill. og 150 mill. kr pr. år; hertil kommer pollinering av ville planter.

Forskere inndeler gruppen i opptil elleve arter. De to artene som man først og fremst tenker på i forbindelse med birøkt er europeisk honningbie (*Apis mellifera*) og den asiatiske *[[Apis cerana]]*. 

Honningbier er eusosiale og lever i et samfunn som har en komplisert og effektiv sosial struktur. Det  har mange likhetstrekk med andre samfundsdannende arter innenfor årevingene, som stikkvepser, maur og humler. 

Eggene legges av én fruktbar hunn eller *dronning*. De fleste utklekkede biene utvikles til ufruktbare hunner som kalles *arbeidere*. I svermen er det også en rekke hanner, eller *droner*. 

Biene i en sverm kommuniserer med hverandre ved hjelp av feromoner. 

## Systematisk inndeling
Tradisjonelt har man delt honningbiene inn i fire arter, *A. mellifera* (= *A. mellifica*), *A. cerana*, *A. florea* og *A. dorsata*. Man har i de senere tiår begynt å skille ut flere arter fra de tre sistnevnte. *A. florea* og lignende arter omfatter de såkalte dvergbiene. *A. dorsata* og lignende arter omfatter de såkalte kjempebiene. 

* vepser Hymenoptera
** Apocrita, stilkvepser
*** Aculeata, broddvepser
**** Apoidea
***** Apidae, langtungebier
****** Apinae
******* Apini
******** *[[honningbier|Apis]]*, honningbier
********* *[[Apis andreniformis|A. andreniformis]]*
********* *[[Apis cerana|A. cerana]]*
********* *[[Apis dorsata|A. dorsata]]*
********* *[[Apis florea|A. florea]]* 
********* *[[Apis koschevnikovi|A. koschevnikovi]]*
********* *[[Apis laboriosa|A. laboriosa]]*
********* *[[Apis nigrocincta|A. nigrocincta]]*
********* *[[Apis nuluensis|A. nuluensis]]* 
********* *[[Europeisk honningbie|A. mellifera]]*, europeisk honningbie (= *[[Apis mellifica|A. mellifica]]*)

## Referanser


## Eksterne lenker
* 
* Norges Birøkterlag
* Honningcentralen A/L
* Norsk Entomologisk forening
Plutark

**Plutark** (gresk: Πλούταρχος; født ca. 45, død ca. 120) var en gresk historiker, biograf og essayist.

Han var født i den lille byen Kaeronea, i den greske regionen kjent som Boeotia, antagelig under styret til den romerske keiseren Claudius. Plutark reiste vidt i Middelhavets verden, blant annet to ganger til Roma. Han hadde et antall innflytelsesrike romerske venner, inkludert Soscius Senecio og Fundanus, begge viktige senatorer og til hvem noen av hans senere skrifter var dedisert. Han levde mesteparten av sitt liv i Kaeronea, og fikk innføring i mysteriene til den greske guden Apollon. Men hans plikter som den øverste av de to prestene til Apollon ved oraklet i Delfi (hvor han var ansvarlig for å tolke tegnene til Pythia eller prestinne/orakel) opptok tydeligvis lite av hans tid. Han levde et svært aktivt sosialt og borgerlig liv og produserte en utrolig mengde skrifter som mange av fortsatt er intakt.

I *Vita parallelae* (*Livsskildringer med sammenligning*) skriver han biografier om parvis grupperte kjente romere og hellenere, slik som «*[[Aleksander den store|Aleksander]] og [[Julius Cæsar|Cæsar]]*». I *[[Moralia]]*, som er en samling på 78 essays, drøfter han de fleste spørsmål. I Moralis finnes blant annet «*[[Om Isis og Osiris]]*» som er den eneste sammenhengende versjonen av Osirismyten og en sentral kilde til egyptisk gudelære, og den eldste kjente refleksjonen omkring høna og egget. 

## Referanser


## Litteratur

* Plutarchos. *Livsskildringer med sammenligning*. Bind 1–3. Oversatt av Henning Mørland. Aschehoug, 1967–68
* *To antikke dialoger om kjærlighet og seksualitet*. Plutark, Pseudo-Lukian; oversatt fra gammelgresk med innledning og noter av Inge Tjøstheim. Aschehoug, 2004. (Thorleif Dahls kulturbibliotek) ISBN 82-03-18038-8
* *Aleksander og Cæsar*. Plutark ; oversatt fra gresk med innledning og noter ved Rebekka Hammering Bang. Dreyer, 1955. (Dreyers kulturbibliotek; 5)
* *Revolusjonen i Sparta*. Oversatt av Eiliv Skard. Samlaget, 1927. (Klassiske bokverk)
*Hembre, O. : *Divinasjon og historie.* Bergen 2000. (Hovedoppgave i historie. Universitetet i Bergen.)
KLP

**Kommunal Landspensjonskasse gjensidig forsikringsselskap** (**KLP**) er et gjensidig forsikringsselskap. KLP leverer finans- og forsikringstjenester til offentlig sektor, virksomheter med tilknytning til denne og deres ansatte. Selskapet ble etablert i 1949, og har per 2017 ni datterselskaper. Konsernet leverer følgende produkter og tjenester: pensjon og pensjonskassetjenester, bank, forsikring, fonds- og kapitalforvaltning, samt eiendom.

KLPs hovedkontor ligger i Oslo. Konsernet har også kontorer i Bergen, Trondheim, Stockholm og København.

Ved inngangen til 2016 har 418 kommuner og fylkeskommuner sin pensjonsordning i selskapet. Det samme gjelder 26 av landets 27 helseforetak, i tillegg til de fire regionale helseforetakene, og om lag 2 500 bedrifter. Konsernets forvaltningskapital var på 669 milliarder kroner, noe som gjør KLP til Norges største livsforsikringsselskap.

## Historikk
Selskapet ble stiftet som en «forvaltet» kasse under Norsk Kollektiv Pensjonskasse 15. februar 1949 som følge av vedtak i Byforbundet og Herredsforbundet med formål å tilby de kommunalt ansatte tjenestepensjon. Det forvaltet da kundenes tjenestepensjonsavtaler. Samarbeidet varte til 1974 da KLP fikk sin egen konsesjon til å drive forsikringsselskap.

Selskapet startet beskjedent, men stadig flere kommuner sluttet seg til KLP etter hvert. I 1972 passerte forvaltningskapitalen en milliard kroner, i 2000 100 milliarder og i 2008 passerte selskapet 200 milliarder. Medlemstallene har også økt, i 2008 passerte KLP grensen for 300&nbsp;000 medlemmer etter en vekst på 25&nbsp;000 yrkesaktive medlemmer i løpet av fem år.

De første 40 årene var KLP et selskap som først og fremst administrerte kollektive pensjonsordninger i kommunene. Gjennom 1990-årene utviklet KLP virksomheten ytterligere blant annet ved å etablere eget skadeselskap, eiendomsselskap og kapitalforvaltningsselskap.

Konkurranseeksponering av kommunale tjenester ble etter hvert mer vanlig. De private livsforsikringsselskapene brukte store ressurser på å vinne andeler i det kommunale pensjonsmarkedet. Konkurransesituasjonen førte til en viss avskalling av kommunekunder. For KLP ble dette kompensert ved tilgang på nye bedriftskunder og vekst i helsesektoren.

I 2011 valgte syv kommuner og en fylkeskommune å ta sin tjenestepensjonsordning ut på anbud. Etter endelig behandling valgte syv av åtte KLP som leverandør av offentlig tjenestepensjon.

## Datterselskap
Selskapet har følgende heleide datterselskaper:
* KLP Banken AS
** KLP Boligkreditt AS
** KLP Kommunekreditt AS
* KLP Eiendom AS
* KLP Huset AS
* KLP Kapitalforvaltning AS
* KLP Forsikringsservice AS
* KLP Skadeforsikring AS

## Referanser


## Eksterne lenker
* 
* Oversikt over KLPs datterselskap
* Nasjonale og internasjonale samarbeidspartnere
* Eierforhold
Aristandros fra Telmessos

**Aristandros** fra Telmessos i Karia var Aleksander den stores favorittspåmann (profet). De antikke kildene sier at han tolket tegn fra erobrerens fødsel til han døde. Selv om detaljer til tider varierer og noen hendelser er oppdiktede, hadde Aristander en innflytelsesrik tilstedeværelse i løpet av Aleksanders felttog og spilte en viktig rolle i å opprettholde moralen til den makedonske hæren ved å tolke jærtegn som fordelaktige. Der er indikasjoner på at han skrev skrifter om gudene enten før, i løpet av eller etter ekspedisjonen, selv om det også er mulig at disse verkene ble tilegnet ham.

## Aristandros’ skrifter
Skrifter av Aristandros er bevitnet av Plinius den eldre (*[[Naturalis Historia]]*, 17); Artemidoros fra Daldis (*Oneirokritika*, «Drømmetolkning», 1.31, 4.23-24); Origenes (*Kata Kelsou*, «Mot Kelsos», 6.8.10). Det er mulig at Aristandros’ skrifter framfor å være forfattet av ham selv var et produkt av en gruppe tilhengere eller elever. Hans hjemby Telmessos i Karia (dagens Fethiye i Tyrkia) var velkjent for sine mange spåmenn. 

## Litteratur
* Berve, Helmut: *Das Alexanderreich auf prosopographischer Grundlage* no. 117
*Grunewalt, William Steven (1982): «A Macedonian Mantis» ''AncW''  **5**
*Robinson, C. A. (1929): «The Seer Aristander», *AJP* 50. 
* Spalding, Timothy (1997): «Aristander the Prophet and the Alexander Historians», presentasjon ved møtet til Classical Association of the Middle West and South.

## Eksterne lenker
* Wiki «Aristander of Telmessus» , *Classical Dictionary*
* Pothos.org: «Aristander» biografi av Marcus Pailing
Fiskerhalvøya

**Fiskerhalvøya** (russisk: Полуостров Рыбачий – *Poluostrov Rybatsjij*, skoltesamisk: *Ǩiʹǩǩernjargg*, nordsamisk: *Giehkirnjárga*, finsk: *Kalastajasaarento*) er ei halvøy i den nordvestlige delen av Kolahalvøya i Russland. Fiskerhalvøya ligger ca. 55&nbsp;km sørøst for Vardø og øst for Grense Jakobselv. Administrativt er den en del av Petsjenga rajon i Murmansk oblast.

Før andre verdenskrig var bygda Tsypnavolok på Fiskerhalvøya befolket av utvandrede nordmenn fra Finnmark, såkalte kolanordmenn. Disse nordmennene ble evakuert derfra under krigen, og stedet er nå avfolket. Etterkommere av disse nordmennene gis i dag statsborgerskap i Norge. Hele halvøya er nå militært område. Etter den russiske revolusjonen i 1917 ble halvøya delt mellom Finland og Sovjetunionen. Fredsavtalen i 1920 befestet dette. Da vinterkrigen mellom Finland og Sovjetunionen brøt ut, ble området evakuert. Finland måtte overgi den vestre delen ved fredsavtalen i Moskva den 13. mars 1940. Avtalen ble ratifisert i den finske Riksdagen to dager senere.

Landområdet mellom Fiskerhalvøya og fastlandet har det norske navnet Mellomhalvøya.

## Eksterne lenker
* Kart fra 1927 som viser delingen av Fiskerhalvøya mellom Finland og Sovjetunionen før 1940
* Detaljerte topografiske og tematiske kart (på russisk)
Ensomfjellet

**Ensomfjellet** (Sindarin: **Erebor**) er et fiktivt fjell fra J.R.R. Tolkiens Midgard. Fjellet ligger i den nordøstre delen av Midgard, i Rhovanions nordøstre hjørne. Det var fra dette fjellet at elva Celduin kom fra. Det var dverger av Durins folk som bodde der, og det ble grunnlagt av Thráin I etter at dvergene var blitt fordrevet fra Khazad-dûm av balrogen.

Erebor var hjemmet for Kongen under fjellet, og det ble et av dvergenes festningsverk, hvor dvergene ble mange og folket blomstret. Den tids dverger var svært begavet i å smi og å arbeide med stein, og det var stor etterspørsel etter de tingene de laget vidt og bredt. Selvfølgelig ble dvergene veldig rike på grunn av dette, og samlet opp store lagre med gull og skatter. Det var dette som tiltrakk dragen Smaug.

En dag da Thorin Eikenskjold var ute å jaktet kom Smaug fra fjellene som en ennå ganske ung drage og tok Erebor. Dette var ca. i år 2770 i det tredje tidevervet. Thráin II, som var kongen under fjellet på den tiden, og flere andre dverger i følge med ham unnslapp (som det senere ble funnet ut) gjennom en hemmelig dør i siden av fjellet. I mange år levde dvergene i eksil i Blåfjellene helt til et tilfeldig møte mellom Thorin og Gandalv Grå. Sammen planla de å ta tilbake fjellet. Om dette er det fortalt i detalj i *Ferden til Erebor*, som er en del av boken Ufullendte fortellinger.

I Hobbiten drar hobbiten Bilbo Lommelun og Thorin og et følge på 12 andre dverger til Ensomfjellet for å vinne det og skatten tilbake fra Smaug. Hugd inn i fjellsiden var det en hemmelig dør som var fem fot høy og bred nok til at tre kunne gå side om side. Gandalv hadde klart å få tak i dørens nøkkel, men også nøkkelen ville bare åpne døren hvis den synkende solen og den siste høst månen var på himmelen sammen. Dette var ved et lykketreff ikke så mange dager etter at Bilbo og følget var kommet fram.

Med mer flaks enn visdom ble Smaug endelig drept, skutt ned fra himmelen med en velrettet pil mot hans eneste svake sted av Bard Bue, en mann fra Esgaroth. Og så krevde Thorin fjellet som sitt siden han var arving av de gamle kongene under fjellet. Bard ble senere konge av det området som lå i skyggen av fjellet og ble kjent som Dale. Men alvene fra Myrkskog og mennene fra Esgaroth krevde å få del i skatten som Thorin nektet å dele. Dette ledet til Femhærerslaget (2941 T.T.), hvor Dáin II Jernfot kom for å hjelpe sin fetter Thorin, men dvergene, alvene og mennene slo seg sammen med ørnene for å slåss mot orkene som også dukket opp. I dette slaget ble Thorin dødelig såret, og derfor gikk tittelen Kongen under fjellet og Konge av Durins folk til Dáin.

Da Riket under fjellet var gjenoppbygd ble området rundt Erebor blomstrende på ny. Dvergene og mennene ble gode venner igjen. Dáin ble drept i Ringkrigen og han ble etterfulgt av sin sønn Thorin III Steinhjelm.
Vårberget

**Vårberget** er den høyeste fjellkammen (ca. 60&nbsp;moh.) på Vardøya i Vardø. Berget ligger helt øst på Austøya hvorfra man har en panoramautsikt utover byen i vest og Austhavet og Fiskerhalvøya i Russland i øst. 

I 1934 ble det satt opp en værvarslingsstasjon på Vårberget som ga fiskere lyssignaler om kommende uvær.

Siden 1948 har Vårberget vært militært område, først som skytefelt og deretter som en del av Kontroll- og varslingsystemet. I dag holder Forsvarets stasjon Vardø til her. I tillegg finnes et radarhode tilhørende LSTN Sørreisa; dette var tidligere en del av nå nedlagte LSTN Vardø. Tyskerne hadde under andre verdenskrig marinekystfortet MAB 4./513 Vardö på Vårberget. Batteriet var satt opp med fire 8,8 cm luftvernkanoner mot både luft og sjømål, i oktober 1944 ble kystfortet sprengt og forlatt av tyskerne under tilbaketrekningen fra Nord-Norge. 

## Referanser
Poros av Pauravas

**Poros** (gresk: Πῶρος, *Pôros*) var en konge av Pauravas på 300-tallet f.Kr., et kongerike som strakte seg mellom elvene Hydaspes (Jhelum) og Akesines (Chenab) i den regionen som i dag er Punjab (delt mellom Pakistan og India). Poros er kjent kun fra greske kilder ved at han kjempet mot Aleksander den store i slaget ved Hydaspeselven i 326 f.Kr. Hans indiske navn er ikke kjent. Han led nederlag mot den greske hæren, men Aleksander skal ha blitt imponert over hans motstand, og ikke bare gjeninnsatte ham som satrap (guvernør) av det som hadde vært hans kongerike, men ga ham også herredømme over de landområder i nord som strakte seg til elven Hyphasis (Beas). Etter Aleksanders død i 323 f.Kr. ble Poros myrdet av Eudemos, en av Aleksanders hærførere, en gang mellom 321 og 315 f.Kr.

## Referanser


## Litteratur
* Arrianos: *Livet til Aleksander*, bok 5.
* Lendering, Jona (2002): «Porus», *Livius*

## Eksterne lenker
*
Christian Wulff

**Christian Wilhelm Walter Wulff** (født 19. juni 1959 i Osnabrück) er en tysk politiker (CDU). Han var Tysklands president fra 2010 til han måtte trekke seg 17. februar 2012. Fra 2003 til 2010 var han ministerpresident i delstaten Niedersachsen.

## Utdannelse

Etter Abitur (artium) ved Ernst-Moritz-Arndt-Gymnasium i Osnabrück studerte han jus i Osnabrück, og tok 1987 den første og 1990 den andre juridiske statseksamen. Siden 1990 er han virksom som advokat.

## Familie

Christian Wulff var fra 1988 til 2007 gift med Christiane Wulff, som han har en datter med. I 2008 giftet han seg med Bettina Wulff (f. Körner), og paret har en sønn. De ble skilt i 2013, men gjenforent i 2015.

## Parti

Siden 1975 er han medlem av CDU. Han engasjerte seg først i Schüler Union, som han var leder for mellom 1978 og 1980. Mellom 1979 og 1983 var han medlem av sentralstyret i Junge Union, og var mellom 1983 og 1985 leder for Junge Union i Niedersachsen. Siden 1984 er han medlem av CDUs styre i Niedersachsen, og siden 1994 er han leder for CDU i Niedersachsen. Dessuten er han siden 7. november 1993 nestleder for CDU på riksbasis.

## Parlamentsmedlem

Mellom 1986 og 2001 var han rådsherre i byen Osnabrück, fra 1989 til 1994 som leder for CDU-fraksjonen.

Han er medlem av landdagen (parlamentet) i Niedersachsen siden 21. juni 1994. Han var leder for CDUs landdagsfraksjon frem til han tiltrådte som ministerpresident.

## Ministerpresident

Christian Wulff var CDUs kandidat som ministerpresident (regjeringssjef) i Niedersachsen både i 1994 og 1998. Med resultater på 36,4 % (1994) og 35,9 % (1998) tapte han begge ganger mot sittende statsminister Gerhard Schröder. Men i 2003 fikk CDU 48,3 % av stemmene, og Wulff kunne etterfølge Sigmar Gabriel som ministerpresident den 4. mars det året.

## Strid som president
17. februar 2012 meldte Wulff at han trakk seg som president etter at statsadvokaten i Hannover søkte Forbundsdagen om at Wulffs politiske immunitet som president skulle oppheves, noe påtalemyndigheten ikke tidligere har gjort mot en tysk president. Wulff hadde mottatt et omdiskutert lån på en halv million euro fra private venner til et huskjøp mens han var ministerpresident i Niedersachsen, og hadde senere truet sjefredaktøren i avisen *[[Bild]]* med «krig», noe han senere ba om unnskyldning for. Dette førte til at statsadvokaten startet etterforskning og senere tok ut tiltale. Landgericht Hannover frikjente Wulff for alle anklager ved dom avsagt 27. februar 2014.

## Privatliv
Han fikk i 2008 en sønn med Bettina Wulff. Paret ble separert i 2013, men giftet seg i kirken 2015. I 2020 ble paret skilt, men giftet seg på nytt i 2023.

## Referanser


## Eksterne lenker
* 
* 
* Wulffs nettsider
*  «Den tyske presidenten trekker seg», Aftenposten 17. februar 2012
Redningshund

**Redningshund** er en fellesbetegnesle for hunder som er trent til livreddende oppgaver, det være seg hunder som er trent til søk i snøskred (lavine), ruiner eller terrenget, eller hunder som er trent i å redde folk fra drukningsdøden i vann.

* Lavinehunder er trent for å finne folk i snømasser.
* Ettersøkshunder er trent for å finne folk i terrenget.
* Ruinhunder er trent for å finne folk i ruiner og jordmasser.
* Livredningshunder er trent i å redde folk fra drukningsdøden.

Politihunder har utdannelse innenfor redningstjeneste. Politiets hunder har godkjenning på lavinesøk, ettersøk og ruinsøk. Av de fire overstående typene, utdanner Norske Redningshunder (NRH) og Redningshunder i Aksjon (RIAH) de tre første kategoriene, Norsk Redningshund Organisasjon (NRO) i første rekke ettersøkshunder. Basis for ruinhund, som er en tilleggsutdannelse, er en utdannet og godkjent lavinehund eller ettersøkshund. I tillegge til Redningshunder i Aksjon (RIAH), Norske Redningshunder og NRO utdanner også Forsvarets hundeskole slike militære tjenestehunder.

## Se også
* «Barry» (1800–1814), verdens mest berømte alpine redningshund gjennom tiden

## Eksterne lenker
* Norsk Politihundelag
* Redningshunder i Aksjon
* Oslo Sivile Redningshunder (OSR) 
* Norske Redningshunder 
* Norsk Redningshund Organisasjon (NRO)
* Forsvarets hundeskole (FHSK)
Norske Redningshunder

**Norske Redningshunder** (tidl. *Foreningen Norske Lavinehunder*) er en humanitær organisasjon stiftet i 1956 som trener opp redningshunder og hundeførere til innsats i den frivillige redningstjenesten i Norge. Organisasjonen har flere lokallag rundt om i landet.

Norske Redningshunder arrangerer kurs og treningssamlinger rundt om i landet. De lærer opp hunder og førere til å lete etter savnede mennesker i snøskred, på barmark og i ruiner. De som består de avsluttende prøver, føres opp på Norske Redningshunders tjenestelister, og kan kalles ut av politiet ved leteaksjoner. All innsats i organisasjonen er på frivillig basis, og verken hundeførere, instruktører eller tillitsvalgte får noen økonomisk godtgjørelse for innsatsen de yter samfunnet.

## Historikk
Norske Redningshunder (NRH) er en landsomfattende humanitær redningsorganisasjon. Organisasjonens formål er å utdanne hunder og hundeførere til bruk i redningstjenesten og å spre opplysning om hundens muligheter til å finne mennesker som er savnet. 

De seneste årene har NRH til enhver tid på landsbasis ca. 170 godkjente redningshunder, 100 lavinehunder og 25 USAR-hunder i døgnberedskap. Ekvipasjene (hund og fører) har en gjennomsnittlig tjenestetid på seks til syv år. I 2023 hadde NRH omtrent 500 godkjente ekvipasjer. 	 

Organisasjonen ble stiftet i 1956 som Foreningen Norske Lavinehunder, men skiftet i 1992 navn til Norske Redningshunder.  	 

## Internasjonal innsats
I august 1999 ble det for første gang sendt sivile hunder ut av Norge på redningsoppdrag. Etter jordskjelvet i Tyrkia reiste åtte ruinsøksekvipasjer og tre ledere fra Norske Redningshunder nedover på oppdrag fra Utenriksdepartementet for å bistå med søksarbeidet. 

I romjulen 2003 ble gruppen Norwegian Search and Rescue Team (NORSAR) sendt til Bam i Iran for å bistå etter jordskjelvkatastrofen der. NORSAR, besto av ekvipasjer og stab fra Norske Redningshunder, redningsmannskaper fra Oslo Brann- og Redningsetat samt medisinsk personale fra Norsk Luftambulanse. 

## Redningshunder
* Lavinehunder er trent for å finne folk i snømasser.
* Ettersøkningshunder er trent for å finne folk i terrenget.
* Ruinhunder (tilleggsutdannelse) er trent for å finne folk i ruiner og jordmasser.

## Referanser


## Eksterne lenker
* 
*
Creative Commons

**Creative Commons** (**CC**) er en internasjonal, ideell organisasjon som utvikler og stiller til rådighet et sett med kvalitetssikrede lisenser for skapere av åndsverk, produsenter og utøvere. Creative Commons ble etablert i 2001 og har som formål å øke antallet åndsverk som alle lovlig kan dele med andre og bygge videre på. Organisasjonens hovedvirke har vært utarbeidelsen av en rekke lisenser som opphavsmenn kan bruke fritt på sine verk, hvor rettighetshaveren har muligheten for å si fra seg enkelte av de beskyttelsene åndsverksloven gir under bestemte vilkår. 

Åndsverkshavere kan velge mellom fire kriterier når de setter sammen en CC-lisens: om en skal krediteres, om verket kan brukes i kommersielle sammenhenger, om verket kan forandres og bygges videre på, og om man i såfall må gi det ut det nye verket under samme lisens.

Flere nettsteder, inklusive Wikipedia, benytter seg av CC-lisensiering som en måte å tilgjengeliggjøre innhold på. Fotonettstedet Flickr er et eksempel som lar en merke bildene en legger ut med CC-lisens. Musikknettsteder som Jamendo, Magnatune, ccMixter og Beatpick er tuftet på denne måten å lisensiere innhold på. 

Creative Commons-lisenser har også blitt brukt på bøker, blant annet til barneboken Grisen og Kassen og debattboken *Delte meninger*, utgitt på Universitetsforlaget med daværende fornyingsminister Heidi Grande Røys som redaktør.

TaPPeliNo og Wolfgang Wee bruker Creative Commons på youtube videoene sine.

## Lisenser

## Eksterne lenker
* 
* 
*  Offisiell norsk hjemmeside
*  Creative Commons' lisenser
*  Animasjon som beskriver Creative Commons
Underholdningspresse

**Underholdningspresse** er en betegnelse som brukes om aktører innen underholdningsjournalistikken som primært fyller et behov for lett tilgjengelig underholdning i befolkningen. Innholdet som formidles i slike medier blir noen ganger beskyldt for en mer usikker eller forenklet kildebruk, enn i andre medier.

I Norge har betegnelsen vært brukt om noen få ukeblad, men enkelte regner også tabloidaviser, nettsteder og enkelte kommersielle radio- og fjernsynsprogrammer som en del av bransjen. Det er i større grad vanlig å bruke betegnelsen i land som Tyskland, Storbritannia og USA der det er mer vanlig med fabrikkerte historier.
Lavinehund

En **lavinehund** er en hund utdannet til, ved hjelp av luktesansen, å finne mennesker som er blitt begravd i snøskred. Sammen med hunden utdannes også hundeføreren, som ofte er hundeeier.

## Se også
* Redningshund

## Referanser
Austhavet

**Austhavet**, også **Østhavet** og på kvensk **Öystäaapa**,
er et havområde, som er en del av Barentshavet, og strekker seg langs kysten av Finnmark mellom Magerøya i nordvest og Varangerfjorden i sørøst. Austhavet tilgrenser Norskehavet i vest. Havstykket mellom Nordkapp og Kinnarodden betegnes også som Sværholthavet.  Austhavet er et navn som tidligere også ble benyttet på hele Barentshavet.

## Referanser